user
manao ahoana Ny fivoaran’ny varroa sy ny mombamomba azy?


assistant
Ny fivoaran’ny varroa sy ny mombamomba azy
- Ny fivoaran’ny varroa dia miorina ao anaty petan-tantely amin’ny fotoana mampisarona azy. Ny
varroa dia mitsetsitra ny tantely efa lehibe sy ireo mbola andalam-pivoarana ary tsy afaka miaina
sy mivotra ny varroa raha tsy miaraka mivoatra amin’ny tantely sy mitsetsitra ny rany. Marihina fa
ny varroa vavy ihany no mitsetsitra ny ran’ny tantely, ny lahiny kosa dia tsy fantatra na misakafo
na tsia fa tsy mateza ny ainy, ny hany mba ataony dia ny manaraka ireo vaviny dia maty. Ny varroa
dia mila mitsentsitra ny ran’ny tantely isaky ny 2 ora mba hivelomany ka mahalany hatramin’ny
0.1mg isaky ny mitsentsitra
- Ny varroa vavy na reniny dia miditra ao anaty petan-tantely (masomason-tantely) misy olitra efa
hisarona ary midina sy miafina ao anaty sakafo natokana hoa an’ny olitra zanaka tantely izay
mivelona ao mba tsy hitan’ireo tantely mpiasa mpamahana sy mpanadio ary mpandrary savoka.
- Rehefa misarona savoka ny petany dia mitsetsitra ilay olitra amin’izay ilay varroa
- Afaka 2 na 3 andro dia manatody ilay varroa reniny ka lahiny no avoakany voalohany amin’izany.
- Isaky ny 1 na 2 aorian’io dia manatody ondray ilay reniny ka vavy avokoa ireo aterany amin’izany ;
5 na 6 andro ny fivoarany atody ho zary varroa lehibe tonga taona afaka manatody
- Araka izany ao anaty petany misy tantely vavy mpiasa dia mahatra 4 ny varroa vavy mety foy avy
ao ary mahatra 6 kosa ny varroa vavy tonga taona miaraka foy amin’ny lahin-tantely satria dia
maharitra 14,5 andro no miara-misarona amin’ny lahin-tantely ao ny varroa ka faka mitonmbo
betsaka ; 12 andro kosa ho an’ny tantely vavy mpiasa.
- Ny fivoaran’ny varroa dia maharitra 6 andro : 1 andro dia foy ny atodiny, 1 andro aoria’ny
fahafoizany dia miofo voalohany ho lasa soherina, 2 andro aorian’io kosa dia miofo fanindroany
ary 1 andro avy eo dia tonga varroa lehibe tonga taona.
- Ny varroa lahiny izay foy dia manaraka ireo anabaviny tonga taona miara-misarona ao anaty
papin-tantely aminy. Ataony izany 1n-3 na in-4 mandrapahafenony ny tahiry tsirinaina lahy ao
amin’ny varroa vaviny ary mila manao firaisana intsony ilay varroa vaviny fa dia manatody sisa fa
efa ampy lahiny. Toa izany hatrany ny miseho vao vantany tonga taona ireo varroa vavy ao naty
papiny.
- Rehefa foy ilay zana-tantely nisarona dia miara-mivoaka aminy ilay varroa reniny sy ireo zanany
rehetra efa vonona ny hanatody indray. Ny varroa lahiny kosa dia maty vantany vao misokatra ilay
petan-tantely.
- Ilay varroa reniny dia mandeha mifindra hanatody any amin’ny papiny hafa efa hisarona. Toy
izany koa ireo zanany vaviny izay misarangotra amin’ilay zanaka tantely vao foy ary misambotra
tantely hafa izay mifampikasoka amin’ilay vao foy mba hifindrany. Mailaka dia mailaka ny varroa
Torolalana fiompiana tantely amin’ny fomba nohatsaraina
Recyclage des apiculteurs relais Boeny – novembre 2018
19 INSIGHT in development
amin’ny fifindrany noho ny fananany pince amin’ny tanana hisamborany sy hisarangotany
amin’ny tantely izay mifampikasoka aminy.
- Ny varroa reniny iray dia afaka manatody sy mametraka andiany in-2 na in-3 miatoana mandritra
ny fiainany. Maro noho izany ireo mety hoa taranany raha atao ny kajy. Maharitra 1 na 3 volana
ny fahaveloman’ny varroa iray ao anaty tohotra.
- Ny varroa dia voasarika kokoa hanatody amin’ny petan-tantely lehibe izany ivoaran’ny lahin-
tantely noho ny fisian’ny fofona manokana avoakan’ny olitra ho lahin-tantely. Mirongatra kokoa
noho izany ny varroa rehefa betsaka ny petany misy lahin-tantely aim’ny andiany iray. Ao anati’ny
4 volana ny varroa iray dia mety hanana taranaka 200 isa, ary ny varroa 50 efa niorina amin’ny
andian-tantely iray dia tonga 13.000 isa; nefa mety ho maro noho izany ny varroa miorina amin’ny
andiany iray vao hitan’ny mpiompy ety ivelany ny fisiany. Ny tsara indidra noho izany dia ny itsabo
azy dieny vao manomboka.